Държавен вестник, бр. 17, 2025 г., стр. 5

БРОЙ  17	
Д Ъ Р Ж А В Е Н  В Е С Т Н И К 	
СТР.  5  
цели. Тези цели включват отговорно използване 
на ядрената енергия за насърчаване на цялост­
ната им енергийна сигурност, задоволяване на 
нуждите от чиста енергия, гарантиране на високо 
равнище на опазване на околната среда и за­
дълбочаване на двустранните им стратегически 
отношения. България желае Програмата є да 
продължи да отговаря на най-високите стандар­
ти за ядрена безопасност, сигурност, надеждност, 
ефективност и неразпространение и желае да 
използва огромните експертни познания и опит 
на правителствените експерти, регулаторните 
органи, ядрената индустрия и националните 
лаборатории на САЩ при поддържането на тази 
цел. Съединените щати като световен лидер в 
гражданската ядрена енергетика са в състояние 
да осигурят най-високи стандарти и най-добри 
промишлени практики за граждански проекти в 
областта на ядрената енергетика, включително 
най-добри практики, свързани с регулаторни 
рамки, технологии, изграждане, експлоатация, 
снабдяване с гориво и неразпространение. В 
подкрепа на дългогодишния си съюз и страте­
гическото партньорство сътрудничеството по 
настоящото Споразумение ще допринесе за 
постигането на съвместната цел на Страните 
да гарантират, че Програмата отговаря на най-
високите стандарти, спомага за постигането на 
целите за чиста енергия и насърчава общите 
цели за енергийна сигурност.
3. Страните си сътрудничат пряко в следните 
дейности:
(а) консултации и обмен на експертен и 
технически принос за постигане на 
напредък в цялостното разработване 
на Програмата;
(б) участие на субекти от трети държави в 
Проекта при спазване на приложимите 
национални закони на Страните;
(в) идентифициране на потенциално финан­
сиране и на икономически структури, 
които ще подкрепят финансирането на 
Проекта, включително допълнителни 
варианти за подобряване на търговска­
та жизнеспособност на Проекта с цел 
улесняване на инвестициите от субекти, 
различни от Проектната компания и 
България;
(г) насърчаване на ядрената енергия за 
граждански цели в рамките на Ев­
ропейския съюз, включително чрез 
многостранен ангажимент, като безо­
пасен и устойчив източник на енергия, 
който намалява глобалните въглеродни 
емисии, като по този начин спомага за 
смекчаване на изменението на климата;
(д) организиране на работни срещи, 
срещи, семинари или конференции, 
включително такива за повишаване на 
обществената осведоменост и приемане 
на използването на ядрената енергия 
за мирни цели;
(е) проучване на разработването и внед­
ряването на иновативни ядрени техно­
логии, включително усъвършенствани 
реактори и технологии за управление 
на радиоактивни отпадъци;
(ж) обмен на информация в подкрепа на 
горепосочените дейности; и
(з) консултация относно физическата и 
киберсигурността на ядрените съо­
ръжения.
4. Страните улесняват, насърчават и/или по­
пуляризират според случая следните дейности, 
когато се извършват от Проектната компания 
или участниците в Проекта, според случая, при 
спазване във всеки отделен случай на полити­
ките, процедурите, изискванията и правото на 
независимо вземане на решения на Проектната 
компания и на участниците в Проекта:
(а) разработване, изграждане и финансира­
не на Проекта, включително координа­
ция с агенции за експортно кредитиране 
от трети държави, според случая;
(б) развитие на експертен опит в управ­
лението на отработено гориво и ра­
диоактивни отпадъци в светлината на 
съответните политики на България и 
в подкрепа на Проекта;
(в) предоставяне на техническа помощ и 
обучение на съответните български 
компании с цел повишаване на техния 
капацитет и експертен опит за изпъл­
нение и администриране на Проекта; и
(г) оптимизация на локализацията в под­
крепа на Проекта.
5. Страните могат да решат заедно до степен, 
съответстваща на съответните им национал­
ни закони и по препоръка на Управителния 
комитет, да си сътрудничат по допълнителни 
проекти, свързани с ядрени приложения чрез 
Програмата, като например проекти за произ­
водство и съхранение на енергия, които не са 
свързани с ядрената енергия.
6. Всички дейности, провеждани съгласно 
настоящото Споразумение, са изключително 
за мирни цели. Всякакви трансфери на ядрен 
материал, оборудване или технологии в подкре­
па на Програмата се уреждат от приложимите 
национални закони на Страните, включително 
приложимите изисквания за лицензиране, и от 
Споразумението за мирно ядрено сътрудничест­
во между САЩ и Евратом, когато е приложимо.
7. Сътрудничеството по настоящото Спора­
зумение изключва споделянето на информация 
(включително информация, която се отнася 
за оборудване или важен компонент от него), 
която не е достъпна за обществеността и която 
е важна за Проектирането, изграждането, произ­
водството, експлоатацията или поддръжката на 
всяко съоръжение, проектирано или използвано 
основно за обогатяване на уран, преработка 
на облъчен ядрен материал, производство на 
тежка вода или производство на ядрено гориво, 
съдържащо плутоний.
Член 3. Други области на сътрудничество
В допълнение към дейностите, описани в 
член 2 от настоящото Споразумение, Страните